Redelinghuys se nek ‘nie gebreek’Julian Redelinghuys. Foto; GB Jordaan Die vaskopstut is in ŉ Bloemfonteinse hospitaal opgeneem, nadat die Vrystaat Cheetahs se haker, Torsten van Jaarsveld, hom van voor geduik het. Hy is in ŉ stabiele toestand. Redelinghuys het volgens Collins sy nek by die C5/6-vlak ontwrig. “Hy het minimale, tydelike, verswakking in sy linkerarm. Hy is in traksie in ŉ Bloemfonteinse hospitaal en sal Sondag ŉ operasie ondergaan om die ontwrigting te verminder en dit te stabiliseer. Hy sal na verwagting volkome herstel,” lui die verklaring. Dit is nog nie duidelik of die Bokstut, wat ŉ besliste keuse was vir aanstaande maand se Springboktoer na Brittanje en Italië, weer sal kan rugby speel nie.